# Forteykirafa muska koe Limoges (yunkexa)
| \| Forteykirafa muska koe Limoges Émeutes sanglantes à Limoges (FR) \| | \| Forteykirafa muska koe Limoges Émeutes sanglantes à Limoges (FR) \| |
| ---------------------------------------------------------------------- | ---------------------------------------------------------------------- |
| Yunkesik                                                               | ?                                                                      |
| Ord                                                                    | yunkexa                                                                |
| Fela                                                                   | Le Petit Journal                                                       |
| Sanegara                                                               | 30/04/1905                                                             |
|                                                                        |                                                                        |
| Forteykirafa muska koe Limoges Émeutes sanglantes à Limoges (FR)       |                                                                        |

| Forteykirafa muska koe Limoges Émeutes sanglantes à Limoges (FR) |

| Tuveli icde Lingeropa |


Forteykirafa muska koe Limoges (yunkexa)
<center><big>'''Forteykirafa muska koe Limoges'''</big> ~ ''Émeutes sanglantes à Limoges'' <small>(FR)</small></center>


{{Teliz_toza}}
Ploteson va keraf nilt isu ebeltaf, muskik va gamiaf tuvel vangabed edje okolervolia ta reltkirafa webera va seltafa wakara artlakir.

Rigelaf dodelik ke [[Limoges]] yasted : soe zovdasik al trumar da va abic atsotkirik vox dositan gan konak weltik diskis va barvagef aboz is tulwafi edji anton kaatoer, batkane tarkason va krent ke felateliz pimtas va «&nbsp;''muskafi tari tisi dem leote geltraf kobasik voxosk loote dastrubenik ke batyona artowasa neda nudivlanisa va sid kotviele skapafa ok seltafa koboda betlize koe patecta vinustar''&nbsp;»...

Ba balemka abdi piskura va bat otuk, Francaf Gabot ke Walvedeyaf Dodelaf Grustaks su zo tadler : bato warzafo gaderopafo pako va kota niedara ke francafa selteva tutanasa va aluteik is gruadik ke dodelaf lizor gu «&nbsp;ageltaf kobasik&nbsp;» tugaldar inde Jaurès al galper. «&nbsp;Kerik&nbsp;» ke SFIO pako lidam arotigrosibevik ke CGT va yastesik ke Limoges zobed. Golokilik va muskik al koflintar numen sinaf pusik tunuyatason vanmilenidad : va tuvel ke flint vanludevad ise jontikkase fu kolanid viele «&nbsp;braora dem okolsayakik revulon tcepason artlapir&nbsp;» aze va exaksasikeem gwarder.

Ban kabelcan koe Orsay gerd va milk pitcer ise gu raporki aorar. «&nbsp;''Konaka viltara sokiyid''&nbsp;», ~ felusik ruyer, voxen batcoba mekane di zo exoneyer. «&nbsp;''Krijafa karzara zo askiyid, azen sayakik va zeltara van rid bam mbi dirgayad. Neken abic kabduon omarson al viltayad, nuve''&nbsp;».

Baroy bakanik is san-lerddafe yikye aytayane...<ref>Aytayan rigelaf dodelik tiyir jotafe Camille Vardelle, 19<sup>-dafe</sup> </ref>  ''Yunkeyen Loplekuks ke Petit Journal'' va tunodrayan sayakik latuvolgunar neke va bata forteyotafa tenulera daborer, voxen inafa dragena tcinera me nutir vandilitisa va pulalyumara : «&nbsp;''Lodamen va manyona ilamota gorujat ise va bali ke jontikman dulapaf kosik gonarubat, pune proyuca is xeyuca co gotiyid ta koweyonara va dilizesa kabelcara izgon ic ebeltaf nilt''&nbsp;».

Wetce tabexon dirotevafa ja, ''Petit Journal'' va intyon dulap gurunkar : keve rebava ke flint, wale keraf nilt is vajikes okolsayakik, milmusa finta kimbar da mila vieleafa fela dem tevoyu bu ika anton aluboy ''centime'' talolk zo sodoler.

== Vuestexa ==
{{Vuestexeem}}

|style="vertical-align: top;"|
{{Yunkexiyelt
| vergumvelt = Forteykirafa muska<br>koe Limoges 
| xanto_vergumvelt = Émeutes sanglantes à Limoges (FR)
| ewava = Le Petit Journal 30 avril 1905.jpg
| pebuda = Forteykirafa muska koe Limoges, 1905
| yunkesik = ?
| ord = yunkexa
| fela = '''Le Petit Journal'''
| evla = ''30/04/1905''
}}
{{Tuveli:Lingeropa teliz|}}
|}

[[Loma:yunkexa|Forteykirafa muska koe Limoges (yunkexa)]]
[[Loma:Le Petit Journal (fela)|Forteykirafa muska koe Limoges (yunkexa)]]
[{"title": "| Forteykirafa muska koe Limoges \u00c9meutes sanglantes \u00e0 Limoges (FR) |", "data": {"Yunkesik": "?", "Ord": "yunkexa", "Fela": "Le Petit Journal", "Sanegara": "30/04/1905"}}]